Trump: ‘Puerto Rico korrupste plek op aarde’ | Netwerk24
LUISTER: Só gaan pandemie mode verander
So lyk Covid-19-reëls vir safari-ritte
Die jongste regulasies vir toerisme, wat onder meer safari-ritte insluit, is Vrydag in die Staatskoerant gepubliseer deur Mmamoloko Kubayi-Ngubane, minister van toerisme.
Trump: ‘Puerto Rico korrupste plek op aarde’
29 Augustus 2019 10:25
Pres. Donald Trump van Amerika het Woensdag Puerto Rico “een van die korrupste plekke op aarde” genoem, terwyl die Amerikaanse gebied voorberei vir die naderende tropiese storm Dorian.
Puerto Rico sukkel steeds om te herstel nadat hy onder opeenvolgende orkane gebuk gegaan en die dodetal na 3 000 gestyg het, slegs enkele maande nadat die land om bankrotskap aansoek gedoen het.
Nadat Trump laat Dinsdag ’n noodtoestand vir Puerto Rico aangekondig het, het hy Woensdagoggend in ’n twiet die Amerikaanse gebied beledig.
“Puerto Rico is een van die mees korrupte plekke op aarde. Hul politieke stelsel is gebroke en hul politici is óf onbevoeg óf korrup,” het Trump geskryf.
Trump het ’n lang geskiedenis van geskille met die leiers van Puerto Rico.
Hy is hewig gekritiseer vir sy swak reaksie op die 2017-orkane wat Puerto Rico geteister het.
Amptenare het gewaarsku dat die oostelike deel van die eiland moet gereed maak vir veral swaar reën.
“Ons is beter voorbereid as toe die orkaan Maria ons eiland getref het,” het Wanda Vazquez, goewerneur van Puerto Rico, Dinsdag gesê. – Reuters
Meer oor: Donald Trump | Puerto Rico
Trump ‘sal met Iran se president praat’